แทบช็อก
งานแถลงผลการประชุมตัดสินดอกเบี้ย ของคณะกรรมการนโยบายการเงิน (กนง.) วันก่อน &#8220;พี่หน่อง&#8221; จาตุรงค์ จันทรังษ์ ผู้ช่วยผู้ว่าการ สายนโยบายการเงินแบงก์ชาติ ในฐานะเลขาฯ กนง. ทำกองทัพสื่อช็อกไปเลย
29 มี.ค. 2559

งานแถลงผลการประชุมตัดสินดอกเบี้ย ของคณะกรรมการนโยบายการเงิน (กนง.) วันก่อน “พี่หน่อง” จาตุรงค์ จันทรังษ์ ผู้ช่วยผู้ว่าการ สายนโยบายการเงินแบงก์ชาติ ในฐานะเลขาฯ กนง. ทำกองทัพสื่อช็อกไปเลย
เพราะปกติ พี่หน่องต้องลงมาแถลง 14.00 น.ตามธรรมเนียมปฏิบัติ แต่วันนั้น ทั้งที่รีบวิ่งมาข้าวปลาไม่ได้กิน แต่ก็ยังมาช้าไป 5 นาที
ผลคือ นักข่าวเปิดเว็บแบงก์ชาติ ที่ขึ้นตัววิ่งเวลา 14.05 น. ตรงเป๊ะ ก็รู้ทันทีว่า กนง.คงอัตราดอกเบี้ยที่ 1.50% งานแถลงข่าววันนั้นเลยแทบจะสิ้นมนต์ขลัง
แต่งานนี้ไม่กร่อยอย่างที่คาด เพราะ “พี่หน่อง” ทำเซอร์ไพรส์ เปิดเผยตัวเลขคาดการณ์จีดีพีใหม่ ที่หั่นตัวเลขจากเดิม 3.5% เหลือ 3.1%  
เรื่องอัตราดอกเบี้ยน่ะ ช้าไป 5 นาทีก็จริง แต่ตัวเลขจีดีพีน่ะปกติต้องแถลง 31 มี.ค. เร็วกว่าเดิมเป็นอาทิตย์เชียวนะ
จะไม่ให้ช็อกได้ยังไง!!